**Istorijos Ilgalaikis planas 7 klasei**

Ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas:

* stulpelyje *Mokymo(si) turinio tema* yra pateikiamos Istorijos bendrosios programos (toliau – BP) temos;
* stulpelyje *Tema* pateiktos galimos pamokų temos, kurias mokytojas gali keisti savo nuožiūra;

Skaičius prie temos yra nurodytas galimas nagrinėjant temą pasiekimams ugdyti skirtas pamokų skaičius. Daliai temų valandos nurodytos intervalu, pvz., 1–2. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;

* stulpelyje *Ugdomi pasiekimai* aprašoma, kokius pasiekimus rekomenduojama ugdyti.
* stulpelyje *Kompetencijos* nurodoma, kokios kompetencijos yra ugdomos.
* stulpelyje *Sąvokos/asmenybės* yra nurodoma, kokias sąvokas ar asmenybes aptarti nagrinėjamoje temoje

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti BP įgyvendinimo rekomendacijų dalyje [*Veiklų planavimo ir kompetencijų ugdymo pavyzdžiai*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7b4b6ad8a5-a881-40d1-a080-8760f2e5ecd6%7d&action=view&wd=target%281.%20Dalyko%20naujo%20turinio%20rekomendacijos.one%7C2d9c86a1-495b-47c7-8b9f-276265c6c562%2FDalyko%20naujo%20turinio%20rekomendacijos%7Cefc0e6a4-e998-4849-ab2f-e9e66c9799e5%2F%29&wdorigin=NavigationUrl)*.*

Skirta pamokų: 74

Privalomoms temoms (70 proc.): 52

Pasirenkamoms temoms (30 proc.): 22

|  |  |  |  |  |
| --- | --- | --- | --- | --- |
| 1. Skyrius: Įvadas į Senovės istoriją: pirmųjų žmonių paieškos priešistorėje ir susipažinimas su civilizacijos sąvoka | | | | |
| Planuojamas pamokų skaičius( privalomos temos ir *pasirenkamos*): 6+1 | | | | |
| Pamokos tema | Pasiekimai | Sąvokos/ Asmenybės | Kompetencijos | Pastabos |
| 1-2. Priešistorės žmonių gyvenimo sąlygos, ir jų kaita:  žmonių protėviai Afrikoje, Azijoje, jų atsikraustymas į Europą; gamtinės sąlygos ir kasdieninio gyvenimo bruožai. Neolito revoliucija. | 1. Nurodo svarbiausių skyriaus įvykių, reiškinių esminius bruožus ir gali juos paaiškinti (priešistorės žmonių kasdienio gyvenimo bruožai, Neolito revoliucijos bruožai, civilizacijos esminiai bruožai).  2. Geba sieti priežastis ir pasekmes su platesniu istoriniu kontekstu – laikotarpiu arba istorine erdve.  3. Chronologinėje sekoje nustato svarbiausių Lietuvos ir pasaulio įvykių, reiškinių vietą.  4. Paaiškina istorijos sąvokas bei jas tinkamai vartoja.  5. Mokosi pažinti praeities žmogaus gyvenseną, suprasti jo mąstyseną, jauseną, tikėjimą, veikseną, jo vertybių ir idėjų pasaulį. | indoeuropiečiai  Neolito revoliucija | Pažinimo  Komunikavimo  Socialinė, emocinė ir sveikos gyvensenos | Mokytojas 1 pasirenkamąją pamoką gali skirti savo nuožiūra - papildomai mokyti temas, pasirinktas iš rekomenduojamų temų (arba pats sugalvoti savo temas), skirti konkrečių temų gilinimui arba kartojimui.  2.Pažinimo kompetencija yra ugdoma kiekvienoje pamokoje, todėl plane nėra kartojama. |
| 3-4. Indoeuropiečių atsikraustymas į dabartinės Lietuvos teritoriją: tikėjimas, kasdieninio gyvenimo bruožai, indoeuropiečių kalbos. |  |
| 5. Civilizacijos apibrėžimas ir esminiai bruožai, gamtos sąlygų svarba (didžiosios upės ir irigacija). Seniausieji miestai. | civilizacija  irigacija |
| 6. Kartojimo ir atsiskaitymo pamoka |  |  |  |
| 2. Skyrius: Valstybės ir valdžios santykis senovės Rytų civilizacijose | | | | |
| Planuojamas pamokų skaičius( privalomos temos ir *pasirenkamos*): 6+ 3 | | | | |
| Pamokos tema | Pasiekimai | Sąvokos/ Asmenybės | Kompetencijos | Pastabos |
| 1 - 2. Derlingasis pusmėnulis ir civilizacijos centrai Mesopotamijoje: valstybiniai dariniai (Šumeras, Babilonija) ir valdymo formos, santykiai su kaimynais. | 1. Nurodo svarbiausių skyriaus reiškinių priežastis ir pasekmes, jas paaiškina, vertina ir pateikia argumentus (pvz., civilizacijų susikūrimo Derlingajame pusmėnulyje priežastys, veiksniai, lėmę Mesopotamijos ir Egipto civilizacijų iškilimą ir nuosmukį)  2. Sieja istorinesasmenybes su jų gyvenimo laikotarpiu, istorine erdve, įvykiu arba reiškiniu.  3. Lokalizuoja Mesopotamijos valstybių ir Egipto valstybės teritorinius pokyčius.  4. Dirbdamas su istorijos šaltiniais, analizuoja ir lygina istorinę informaciją, pateiktą nesudėtingo istorinio konteksto rašytiniuose,  vaizdiniuose, daiktiniuose šaltiniuose, remdamasis tiesiogiai išreikšta informacija.  5. Mokiniai įvairiais būdais ir formomis, naudodamiesi informacinėmis technologijomis, mokosi pateikti savąjį istorijos supratimą ir jį pagrįsti. Išreiškia savo istorijos pasakojimą, tinkamai vartoja istorijos sąvokas, remiasi istorijos šaltiniais, tekstais ir šiuolaikinėmis medijomis. | Mesopotamija | Pažinimo  Kultūrinė  Kūrybiškumo  Komunikavimo  Socialinė, emocinė ir sveikos gyvensenos  Skaitmeninė | Mokytojas 3 pasirenkamąsias pamokas gali skirti savo nuožiūra - papildomai mokyti temas, pasirinktas iš rekomenduojamų temų (arba pats sugalvoti savo temas), skirti konkrečių temų gilinimui arba kartojimui. |
| 3 - 5. Egipto valstybė: vieningo Egipto iškilimas, faraono valdžia ir dinastijos, visuomenės socialinė struktūra, santykiai su kaimynais, Egipto civilizacijos sunykimas. | faraonas  teokratija/  Hačepsuta  Hamurapis  Kleopatra VII  Nefertitė  Ramzis II |
| 6. Kartojimo ir atsiskaitymo pamoka |  |
| 3. Skyrius: Visuomenės prie didžiųjų upių: religijų įvairovė ir kultūrinis palikimas | | | | |
| Planuojamas pamokų skaičius( privalomos temos ir *pasirenkamos*): 5+2 | | | | |
| Pamokos tema | Pasiekimai | Sąvokos/ Asmenybės | Kompetencijos | Pastabos |
| 1 - 2. Mesopotamijos kultūrinis gyvenimas: religijos ir rašto tradicija, mokyklos, mokslo žinios (matematika, astronomija, išradimai), literatūra, architektūra. | 1. Nurodo Mesopotamijos ir Egipto kultūrinio gyvenimo esminius bruožus ir gali juos paaiškinti.  2. Palygina Mesopotamijos ir Egipto kultūros pasiekimus, nustato kai kuriuos panašumus ir skirtumus.  3. Geba paaiškinti skyriaus sąvokas ir sieja jas į prasminę visumą naujame istoriniame kontekste.  4. Skiria gerai žinomo konteksto istorijos šaltinius. Renka, informaciją apie Mesopotamiją ir Egiptą iš žinomų istorijos šaltinių, kompiuterinių  mokymo priemonių, tikslingai ją naudoja praeities įvykiams atkurti, savo pasirinkimą paaiškina.  5. Remiantis istorijos šaltiniais, tekstais ir šiuolaikinėmis medijomis analizuoja ir aptaria Mesopotamijos ir Egipto kultūros istorijos reiškinius ir jų visumą: žmonių vertybes, idėjas, kultūros formas ir simbolius, meno kūrinius, kasdienybės ir gyvenamosios aplinkos istoriją. (Kultūrinė kompetencija) | politeizmas  zikuratas | Pažinimo  Kultūrinė  Kūrybiškumo  Komunikavimo  Socialinė, emocinė ir sveikos gyvensenos  Skaitmeninė | Mokytojas 2 pasirenkamąsias pamokas gali skirti savo nuožiūra - papildomai mokyti temas, pasirinktas iš rekomenduojamų temų sąrašo (arba pats sugalvoti savo temas), skirti konkrečių temų gilinimui arba kartojimui. |
| 3 - 4. Egiptiečių religinis ir kultūrinis gyvenimas: religija, dievų vaizdavimas, raštas, architektūra (piramidės, šventyklos, rūmai), mokslo žinios (matematika, astronomija, medicina, išradimai), menas (skulptūra, tapyba), mokyklos. | papirusas |
| 5. Kartojimo ir atsiskaitymo pamoka |  |
| 4. Skyrius: Žydai: monoteistinės religijos gimimas ir jos reikšmė Europai | | | | |
| Planuojamas pamokų skaičius( privalomos temos ir *pasirenkamos*): 2+1 | | | | |
| Pamokos tema | Pasiekimai | Sąvokos/ Asmenybės | Kompetencijos | Pastabos |
| 1 - 2. Žydų įsikūrimas Pažadėtoje žemėje, Egipto nelaisvė, Mozė ir Dešimt Dievo įsakymų, judaizmo religija, kultūrinis palikimas. | 1. Nurodo žydų įsikūrimo Pažadėtoje žemėje priežastis ir pasekmes, jas paaiškina, vertina ir pateikia argumentus  2. Nurodo žinotinų istorinių asmenybių veiklos bruožus; asmenybę atpažįsta iš  naujo istorinio konteksto.  3. Nurodo svarbiausių su žydų istorija susijusių įvykių ir reiškinių vyksmo vietą bei gali ją lokalizuoti žemėlapyje.  4. Nurodo žydų kultūrinio gyvenimo ir judaizmo religijos esminius bruožus ir gali juos paaiškinti.  5. Suvokia kitas tautas ir kultūras kaip unikalų žmonijos istorinės raidos rezultatą; skiria dėmesį kultūrinio „kito” pažinimui. | Dekalogas  monoteizmas  Pažadėtoji žemė  Tora/  Mozė  Saliamonas | Pažinimo  Kultūrinė  Kūrybiškumo  Komunikavimo  Socialinė, emocinė ir sveikos gyvensenos | Mokytojas 1 pasirenkamąją pamoką gali skirti savo nuožiūra - papildomai mokyti temas, pasirinktas iš rekomenduojamų temų (arba pats sugalvoti savo temas), skirti konkrečių temų gilinimui arba kartojimui. |
| 5. Skyrius: Antika – Europos istorijos pradžia (I): Senovės Graikija, demokratijos gimimas | | | | |
| Planuojamas pamokų skaičius( privalomos temos ir *pasirenkamos*): 8+3 | | | | |
| Pamokos tema | Pasiekimai | Sąvokos/ Asmenybės | Kompetencijos | Pastabos |
| 1. Antikinės civilizacijos ištakos: Kretos ir Mikėnų kultūros. | 1. Nurodo svarbiausių senovės Graikijos civilizacijos reiškinių priežastis ir pasekmes, jas paaiškina, vertina ir pateikia argumentus.  2. Palygina Graikijos polių valdymo formas ir nustato kai kuriuos panašumus ir skirtumus.  3. Geba paaiškinti skyriaus sąvokas ir sieja jas į prasminę visumą naujame istoriniame kontekste.  4. Nurodo senovės Graikijos įvykių, reiškinių chronologinę seką, išdėsto juos teisinga tvarka laike.  5. Sieja istorines asmenybes su jų gyvenimo laikotarpiu, istorine erdve, įvykiu arba reiškiniu. Nurodo žinotinų istorinių asmenybių veiklos bruožus.  6. Dirbdamas su šaltiniais, palygina daugiau kaip dviejų naujo konteksto – tipo, formos, nesudėtingo turinio – šaltinių suteikiamas žinias, remdamasis tiesiogiai ir netiesiogiai išreikšta informacija.  7. Perteikia įvairiais būdais (raštu,  žodžiu, naudojantis informacinėmis  technologijomis) supratimą apie  istorijos įvykius ir reiškinius, savo  nuomonę pagrindžia argumentais.  8. Puoselėja ir reflektuoja visuomenės gyvenime praeityje susiformavusias, o šiandienos gyvenime tokias svarbias vertybes, kaip demokratija, bendruomeniškumas, valstybingumas  ir kt. Aptaria demokratinės visuomenės puoselėjimo svarbą ir iššūkius. | Antika | Pažinimo  Pilietiškumo Kultūrinė  Kūrybiškumo  Komunikavimo  Socialinė, emocinė ir sveikos gyvensenos  Skaitmeninė | Mokytojas 3 pasirenkamąsias pamokas gali skirti savo nuožiūra - papildomai mokyti temas, pasirinktas iš rekomenduojamų temų (arba pats sugalvoti savo temas), skirti konkrečių temų gilinimui arba kartojimui |
| 2. Polis – bendruomeniškų formų paieškos: valdymo būdų įvairovė (tironija, oligarchija, aristokratija, demokratija) ir jų skirtumai nuo Rytų civilizacijų. | aristokratija  despotija  oligarchija  tironija |
| 3. Demokratijos atsiradimas ir jos bruožai, demokratijos tėvai: Solonas, Kleistenis, Periklis. | oratorius  pilietis  polis  demokratija  demagogija/  Kleistenis  Periklis  Solonas |
| 4 - 5. Atėnų demokratijos vaisiai: teatras, literatūra ir filosofija. Mokyklinė sistema ir laisvųjų piliečių ugdymas. | Aischilas  Archimedas  Aristotelis  Euripidas  Herodotas  Homeras  Hipatija  Mironas  Platonas  Sapfo  Sofoklis  Sokratas |
| 6. Polių susidūrimas su Rytų despotija: graikų - persų karai. | falanga |
| 7. Aleksandro Didžiojo karinė ir kultūrinė imperija (IV a. pr. Kr.): užkariavimai, kultūrų sinkretizmas ir helenizmas. | Helenizmas/  Aleksandras Didysis |
| 8. Kartojimo ir atsiskaitymo pamoka |  |  |
| 6. Skyrius: Antika – Europos istorijos pradžia (II): Senovės Roma, Graikijos civilizacijos perimamumas ir imperijos sukūrimas | | | | |
| Planuojamas pamokų skaičius( privalomos temos ir *pasirenkamos*): 10+3 | | | | |
| Pamokos tema | Pasiekimai | Sąvokos/ Asmenybės | Kompetencijos | Pastabos |
| 1 - 2. Romos civilizacijos pradžia: Romos miesto įkūrimas, karalystės laikotarpis, ryšiai su graikais, lotynų kalba. | 1. Nurodo svarbiausių senovės Romos civilizacijos reiškinių priežastis ir pasekmes, jas paaiškina, vertina ir pateikia argumentus.  2. Palygina Atėnų demokratijos ir Romos respublikos valdymą ir nustato kai kuriuos panašumus ir skirtumus.  3. Geba paaiškinti skyriaus sąvokas ir sieja jas į prasminę visumą naujame istoriniame kontekste.  4. Nurodo senovės Romos įvykių, reiškinių chronologinę seką, išdėsto juos teisinga tvarka laike.  5. Sieja istorines asmenybes su jų gyvenimo laikotarpiu, istorine erdve, įvykiu arba reiškiniu. Nurodo žinotinų istorinių asmenybių veiklos bruožus.  6. Lokalizuoja senovės Romos valstybės teritorinius pokyčius.  7. Nustato ir iš dalies paaiškina, kodėl  atsiranda skirtingi praeities įvykių,  asmenybių, pokyčių vertinimai  istorijos šaltiniuose.  8. Įvairiais būdais ir formomis, naudodamiesi informacinėmis technologijomis, mokosi pateikti savąjį istorijos supratimą ir jį pagrįsti. Išreiškia savo istorijos pasakojimą, tinkamai vartoja istorijos sąvokas, remiasi istorijos šaltiniais, tekstais ir šiuolaikinėmis medijomis. Mokiniai mokosi atsirinkti patikimą informaciją apie istorijos įvykius, reiškinius ir jų vertinimus, ją palyginti ir panaudoti atliekant užduotis, kuriant istorinį pasakojimą. |  | Pažinimo  Pilietiškumo Kultūrinė  Kūrybiškumo  Komunikavimo  Socialinė, emocinė ir sveikos gyvensenos  Skaitmeninė | Mokytojas 3 pasirenkamąsias pamokas gali skirti savo nuožiūra - papildomai mokyti temas, pasirinktas iš rekomenduojamų temų (arba pats sugalvoti savo temas), skirti konkrečių temų gilinimui arba kartojimui. |
| 3. Romos respublika: valdžios struktūra ir pagrindiniai skirtumai nuo Atėnų demokratijos. | patricijai  plebėjai respublika  senatas  diktatūra/  Julijus Cezaris |
| 4 - 5. Užkariavimai keičiantys kultūrą: Romos respublikos plėtra, kitų kultūrų perėmimas ir recepcija. Sausumos galybės susidūrimas su jūrine galybe – Romos ir Kartaginos karai (III-II a. pr. Kr.). | Legionierius/    Hanibalas  Ovidijus  Tacitas  Vergilijus  Ciceronas |
| 6 - 7. Augančios galios valdymas: respubliką keičia imperija (27 m. pr. Kr.). Teritorijų užkariavimas ir jų valdymas I-II amžiais. Romėnų teisė ir universalios Romos pilietybės atsiradimas (III a.). | principatas imperija/    Oktavianas Augustas  Trajanas |
| 8 - 9. Imperijos nuopuolis ir žlugimas: vidaus problemos, barbarų puolimai, Romos imperijos padalijimas ir Vakarų Romos imperijos žlugimas (476 m.). | Barbarai/    Atila |
| 10. Kartojimo ir atsiskaitymo pamoka |  |  |
| 7. Skyrius: Antika – Europos istorijos pradžia (III). Kultūra ir religija graikų ir romėnų visuomenėse: politeistinę pasaulio supratimo sanklodą keičiantis monoteizmas | | | | |
| Planuojamas pamokų skaičius( privalomos temos ir *pasirenkamos*): 8 +3 | | | | |
| Pamokos tema | Pasiekimai | Sąvokos/ Asmenybės | Kompetencijos | Pastabos |
| 1. Polis kaip visuomenės sugyvenimo forma: Atėnų kasdienybė (V a. pr. Kr.). | 1. Nurodo senovės Romos kultūrinio gyvenimo esminius bruožus ir gali juos paaiškinti.  2. Palygina senovės Graikijos ir senovės Romos kultūras ir nurodo svarbiausius panašumus ir skirtumus.  3. Geba paaiškinti skyriaus sąvokas ir sieja jas į prasminę visumą naujame istoriniame kontekste.  4. Sieja istorines asmenybes su jų gyvenimo laikotarpiu, istorine erdve, įvykiu arba reiškiniu. Nurodo žinotinų istorinių asmenybių veiklos bruožus.  5. Skiria gerai žinomo konteksto istorijos šaltinius. Renka, informaciją iš žinomų istorijos šaltinių, kompiuterinių mokymo priemonių, tikslingai ją naudoja praeities įvykiams atkurti, savo pasirinkimą paaiškina.  6. Remiantis istorijos šaltiniais, tekstais ir šiuolaikinėmis medijomis analizuoja ir aptaria senovės Graikijos ir Romos kultūros istorijos reiškinius ir jų visumą: žmonių vertybes, idėjas, kultūros formas ir simbolius, meno kūrinius, kasdienybės ir gyvenamosios aplinkos istoriją.  7. Aiškinasi kultūros istorijos vaidmenį XXI a. žmogaus pasaulėvaizdžiui ir tapatybei. Vertina tautų, religijų ir įvairių kultūrų  paveldą, prisideda prie jo išsaugojimo. |  | Pažinimo  Pilietiškumo Kultūrinė  Kūrybiškumo  Komunikavimo  Socialinė, emocinė ir sveikos gyvensenos  Skaitmeninė | Mokytojas 3 pasirenkamąsias pamokas gali skirti savo nuožiūra - papildomai mokyti temas, pasirinktas iš rekomenduojamų temų (arba pats sugalvoti savo temas), skirti konkrečių temų gilinimui arba kartojimui |
| 2. Aleksandrija – graikų mokslo židinys (III a. pr. Kr.). |  |
| 3. Roma – imperijos sostinė (II a.). Architektūrinė miesto panorama: koliziejus, panteonas, termos, forumas, akvedukas, triumfo arka, insulė. | akvedukas  forumas  koliziejus  amfiteatras |
| 4 - 5. Religija vienijanti atskirus polius: graikų dievų panteonas, herojai, mitai, pasaulio suvokimas, Olimpinės žaidynės. Romėniškoji graikų dievų panteono recepcija. | panteonas |
| 6 - 7. Krikščionybė: atsiradimas ir persekiojimai, plitimas ir įsitvirtinimas Romos imperijoje, krikščionių bendruomenių išskirtinumai. | apaštalas  mesijas  bazilika/  Jėzus Kristus Konstantinas Didysis |
| 8. Kartojimo ir atsiskaitymo pamoka |  |
| 8. Skyrius: Paveldas ir atmintis: Antikos civilizacijos kaip Europos kultūros pamatai | | | | |
| Planuojamas pamokų skaičius( privalomos temos ir *pasirenkamos*): 2+3 | | | | |
| Pamokos tema | Pasiekimai | Sąvokos/ Asmenybės | Kompetencijos | Pastabos |
| 1 - 2. Antikos kultūriniai ženklai ir įtaka šiandieniniame pasaulyje: materialusis paveldas šiandienos Atėnuose ir Romoje. Senovės civilizacijų tyrinėjimai ir atradimai. | 1. Formuluoja nesudėtingus istorinius klausimus, tikslą, hipotezę. Sudaro tyrimo, skirto nurodytai problemai spręsti, planą, nurodydamas pagrindinius žingsnius nuo klausimo iškėlimo iki rezultatų pristatymo. Pateikia 2-3 konkrečius įprasto istorinio konteksto šaltinius kuriais bus remiamasi, atliekant tyrimą. Nurodo, ką reikėtų daryti, kad tyrimas gautųsi patikimas.  2. Mokiniai remdamiesi istorine medžiaga atlieka tyrimus, daro pristatymus, projektus, įsiklauso į kito nuomonę, diskutuoja, kelia klausimus apie istorinius įvykius, asmenybes, laisvai reiškia savo nuomonę pagrįsdami argumentais. Mokosi bendradarbiauti ir mokytis bendradarbiaujant. |  | Pažinimo  Pilietiškumo Kultūrinė  Kūrybiškumo  Komunikavimo  Socialinė, emocinė ir sveikos gyvensenos | Mokytojas 3 pasirenkamąsias temas gali skirti projektinei veiklai. |
| 9. Skyrius: Baltų gentys. Lietuvių ir latvių istorijos pradžia | | | | |
| Planuojamas pamokų skaičius( privalomos temos ir *pasirenkamos*): 5+3 | | | | |
| Pamokos tema | Pasiekimai | Sąvokos/ Asmenybės | Kompetencijos | Pastabos |
| 1 - 3. Baltų genčių susiformavimas, gyvenamoji teritorija ir ryšiai su kitomis kultūromis, rašytinės žinios apie baltus; pasaulėžiūra, karyba, verslai. Šiandieniniai (archeologiniai) baltų istorijos tyrimai. | 1. Nurodo svarbiausių su baltų gentimis susijusių įvykių, reiškinių priežastis ir pasekmes, jas paaiškina, vertina ir pateikia argumentus.  2. Nurodo baltų kultūrinio gyvenimo esminius bruožus ir gali juos paaiškinti.  3. Chronologinėje sekoje nustato svarbiausių skyriaus įvykių, reiškinių vietą.  4. Paaiškina istorijos sąvokas bei jas tinkamai vartoja.  5. Skiria gerai žinomo konteksto istorijos šaltinius. Renka, informaciją apie baltus ir baltiškąjį paveldą iš žinomų istorijos šaltinių, kompiuterinių mokymo priemonių, tikslingai ją naudoja praeities įvykiams atkurti,  savo pasirinkimą paaiškina.  6. Remdamiesi istorine medžiaga atlieka tyrimus, daro pristatymus, projektus, įsiklauso į kito nuomonę, diskutuoja, kelia klausimus apie istorinius įvykius, asmenybes, laisvai reiškia savo nuomonę pagrįsdami argumentais. Mokosi bendradarbiauti ir mokytis bendradarbiaujant.  7. Mokosi pažinti baltų gyvenseną, suprasti jo mąstyseną, jauseną, tikėjimą, veikseną, jo vertybių ir idėjų pasaulį. Susipažįsta su savo gyvenamosios vietovės (aplinkos) ir Lietuvos istorijos praeitimi, ugdosi empatiją, kritišką santykį su praeities kartų palikimu. | aisčiai  baltai | Pažinimo  Pilietiškumo Kultūrinė  Kūrybiškumo  Komunikavimo  Skaitmeninė | Mokytojas 3 pasirenkamąsias pamokas gali skirti savo nuožiūra - papildomai mokyti temas, pasirinktas iš rekomenduojamų temų (arba pats sugalvoti savo temas), skirti konkrečių temų gilinimui arba kartojimui, projektinei veiklai. |
| Rekomenduojamos pasirenkamos temos 7 klasėje | * *Žmogaus kilmės teorijos;* * *Archeologiniai radiniai - pagrindinis archeologijos mokslo šaltinis;* * *Tarp metropolijos ir kolonijos: graikų kolonizacija;* * *Kinijos civilizacija: susikūrimas ir reikšmingiausi jos bruožai;* * *Indijos civilizacija: susikūrimas ir reikšmingiausi jos bruožai;* * *Didžiosios religijos: budizmas, hinduizmas; Piliakalniai – Baltų epochos liudininkai Lietuvoje ar kitos mokytojo pasirinktos temos.* | | | |